《登云间阁》
宋代·冯伯规

昔年严大夫，偶来急迁谪。
我本麋鹿姿，得此已自适。
乘闲陟上方，遍寻唐人石。
岂期当三伏，一天云四幕。
快哉风时来，万籁相呼吸。
雨余禾麻润，是山皆喜色。
一杯倾晚饮，绿瓜间朱实。
是非不到耳，休厌山城寂。
树影抹横烟，角声暗落日。
长江去不返，况此百年客。
企首老玉仟，白发何由摘。

作者简介：冯伯规，岷州（今甘肃岷县）人。光宗绍熙元年（一一九○）知巴州（《金石苑·冯伯规题字》）。今录诗三十一首。